P-2 PAGY

P-2 „PAGY“ – 1936 m. sukurtas ir pagamintas A. Paknio ir A. Gyso konstrukcijos sklandytuvas, pirmasis Lietuvoje sukurtas ir eksploatuotas dvivietis sklandytuvas.

1936 m. Kauno Aukštesniosios technikos mokyklos auklėtinis, vienas pirmojo aviacijos būrelio Lietuvoje įkūrėjų Antanas Paknys, padėjęs konstruktoriui Broniui Oškiniui statyti pirmuosius sklandytuvus, nusprendė pastatyti savos konstrukcijos lavinimuisi skirtą sklandytuvą. 1936 m. vasarą Nidoje buvo baigtas statyti ir išbandytas A.Paknio kūrinys „P-1", pavadintas „Uodu“. A.Paknys tuo metu buvo Lietuvos aeroklubo Nidos sklandymo mokyklos instruktorius. Po pusmečio A. Paknys nusprendė pastatyti pirmą Lietuvoje dvivietį sklandytuvą. A.Paknys jį statė kartu su A. Gysu. Orlaivis buvo pavadintas abiejų konstruktorių pavardžių santrumpa „PAGY" (vėliau – „P-2").Jankauskienė, Asta, Sklandytojai pasirinko vėjų kraštą, Dorė, Kultūros almanachas, 2018/6, p. 47

„PAGY“ pirmą kartą pakilo 1936 m. lapkričio 15 d.Korbutas, N., Sklandytuvui PAGY – 80 metų!, Plieno sparnai Nidos sklandymo mokykloje  startuojant guminiu lynu. Bandytojas – pats konstruktorius. Atlikęs šį skrydį A. Paknys tapo pirmuoju asmeniu, Lietuvoje pakilusiu dviviečiu sklandytuvu.Jurkštas, V., A. Paknio sklandytuvai, Mokslas Ir Gyvenimas 1967 m. Nr. 3, p. 10. Bandomajam skrydžiui P-2 buvo paleistas guminiu amortizatoriumi. Bendymų metu pilotas skrido ir su keleiviu, ir be jo. Vėliau P-2 maršrutu Nida-Klaipėda-Kaunas vilko lėktuvas.

Sklandytuvas buvo laikomas gana sunkiu (pilnai pakrauto masė – 385 kg), tačiau pasižyminčiu geromis aerodinaminėmis charakteristikomis (aerodinaminė kokybė – 20). Dvivietis „P-2" turėjo suporuotus vairus ir buvo skirtas „C" katoerijos pilotų lavinimuisi. Startui jis būdavo išvelkamas tiek automobiliu, tiek ir lėktuvu.Ašmenskas, V., A.Paknio ir A.Gyso P- 2 „PAGY“, Sparnai, 1971/1 // Plieno sparnai. Lietuvos aviacijos istorija 1918–1940 m., Elektroniniam publikavimui paruošė N. Korbutas

Vienintelis pagamintas šio modelio orlaivis gavo registracijos numerį LY-PAGY. Iki Lietuvos okupacijos Naudotas Lietuvos aeroklubo pilotų mokymui Kaune ir, iki Klaipėdos okupacijos, – taip pat Nidoje.

 Konstrukcija 
miniatiūra|PAGY (P-2) ir jo statytojai A. Paknys (dešinėje) ir A. Gysas (kairėje). Kaunas, ~1936 m.Pirmasis Lietuvoje dvivietis sklandytuvas PAGY (P-2), Lietuvos aviacijos muziejus, LIMIS
„PAGY" – medinės konstrukcijos parasaolio tipo aukštasparnis su aviromis pilotų kabinomis, fiksuota važiuokle. Jo „V" formos sparnai paremti spyriais. Pagrindinis sparnų profilis – MAI-NKI-790. Sparnų atakos kampas, prie liemens – +2,5°, toliau sumažintas iki -0,5°. Sparnų spyriai – mediniai, aptraukti drobe. Priekinė sparno briauna iki lonžerono ir vidurinė jų dalis aptraukta klijuote.

Fiuzeliažas – šešiakampis, terminės konstrukcijos, apkaltas klijuote. Pilotų kabinos – atviros, be gaubtų, jose yra vietos parašiutams. Sklandytuvo valdymas sudvejintas. Antrojo piloto kabina – po sparnu, ties sklandytuvo svorio centru. Važiuoklė sudaryta iš ratuko ir amortizuojančios pavažos, ratukas pritvirtintas prie pavažos.

Posūkio vairo plotas – 0,89 m², aukštumos vairo ir stabilizatoriaus – 2,45 m². Sklandytuvo valdymas sudvejintas, bet, esant poreikiui, užpakalinės kabinos valdymo vairus buvo galima atjungti.

 Techniniai duomenys 
miniatiūra|PAGY brėžinys iš 3 perspektyvų.
 Ilgis: 7,54 m
 Sparnų mojis: 14,7 m
 Sparnų plotas: 20 m²
 Aerodinaminis profilis: MAI-NKI-790
 Proilgis: 10,8
 Svoris:
 tuščio: 235 kg
 Maksimalus kilimo: 385 kg
 Sparnų apkrova: 19,25 kg/m²
 Aerodinaminė kokybė: 20 (skrendant 72 km/h greičiu)
 Greitis:
 mažiausias žemėjimo: 0,92 m/s (skrendant 61,2 km/h greičiu)
 mažiausias skridimo: 51 km/h
 maksimalus: 150 km/h

 Šaltiniai 
 (LT) Ašmenskas, V., A.Paknio ir A.Gyso P- 2 „PAGY“, Sparnai, 1971/1 // Plieno sparnai. Lietuvos aviacijos istorija 1918–1940 m., Elektroniniam publikavimui paruošė N. Korbutas
 (LT) Jankauskienė, Asta, Sklandytojai pasirinko vėjų kraštą, Dorė, Kultūros almanachas, 2018/6
 (LT) Jurkštas, V., A. Paknio sklandytuvai, Mokslas Ir Gyvenimas 1967 m. Nr. 3, p. 10.
 (LT) Korbutas, N., Sklandytuvui PAGY – 80 metų!, Plieno sparnai

 Išnašos 

Kategorija:Parasolis
Kategorija:Lietuvos sklandytuvai
Kategorija:Mokomieji lėktuvai
Kategorija:Gyso orlaiviai
Kategorija:Paknio orlaiviai
Kategorija:Lietuvos aeroklubas